# MS Excel

### от Уикипедия, свободната енциклопедия

Microsoft Excel е мощна програма за електронни таблици, част от MS Office, създадена от американската компания Microsoft. Excel ви позволява ефикасно да обработвате и съхранявате списъци от данни, да извършвате изчисления, да създавате отчети и диаграми.

Основната среда за работа на Microsoft Excel представлява файл, наречен работна книга, който може да съдържа един или няколко работни листа. Работният лист е като счетоводна книга с числа, текст и полета за калкулации, които са разположени в редове и колони. Но за разлика от счетоводната книга, след като въведете числата, Microsoft Excel извършва изчисленията вместо вас.

С помоща на Microsoft Excel е възможно лесно и бързо да се въвежда информация в работен лист, която след това да се променя, изтрива или добавя. Не е необходимо да се тревожите дали въвеждате данните правилно и подробно. Винаги ще имате възможност да ги редактирате по-късно. Можете да организирате няколко работни листа в една работна книга, след което да ги именувате така, че да намирате нужната информация бързо и лесно.

В Microsoft Excel файловете се наричат работни книги. Те може да съдържат множество работни и диаграмни листове. Работният лист се състои от колони и редове. Колоните се простират вертикално и се обозначават с букви, наречени имена на колони. Имената на колоните са разположени в горната част на работния лист. Редовете се простират хоризонтално и се обозначават с цифри, наречени номера на редове. Те са разположени в лявата част на работния лист. Областта, образувана при пресичането на един ред и една колона, се нарича клетка. Клетките се обозначават съгласно тяхната позиция в редовете и колоните. Комбинацията от буквата на колоната и числото на реда за дадена клетка се нарича име на клетката. Например клетката, разположена в колона А и ред 1, се нарича А1.

- Официална страница на производителя

Взето от „http://bg.wikipedia.org../../../m/s/_/MS_Excel_7ca5.html“.

Категории: Приложен софтуер

##### Views

- Статия
- Беседа
- Текуща версия

##### Търсене